Liberijos ir Lietuvos santykiai

Liberijos ir Lietuvos santykiai – dvišaliai tarptautiniai santykiai tarp Liberijos ir Lietuvos.

Diplomatiniai santykiai atkurti 2014 m. balandžio 23 d.

Lietuvos santykiai su Liberiją siekia tarpukarį. Tarpukariu Liberija buvo pripažinusi Lietuvos nepriklausomybę de jure ir užmezgusi diplomatinius santykius, vykdyta prekyba.

Abi šalys yra Jungtinių Tautų, Pasaulio prekybos organizacijos narės.

 Santykių istorija 

 Pirmieji kontaktai 
1923 m. sausio 13 d. (kitais duomenimis – vasario 13) d. Liberija pripažino Lietuvą de jure. Tarpukariu buvo užmegzti diplomatiniai santykiai, tačiau konsulatų įsteigta nebuvo.  Buvo vykdoma prekyba – į Liberiją eksportuota lietuviškos produkcijos.Tarpukario Lietuvos eksportas: sviestas, žarnos, auksas, mediena (lrytas.lt)

Yra duomenų, kad SSRS okupacijos metais Liberija palaikė ryšius su Lietuvos diplomatinėmis atstovybėmis,  tačiau pripažino sovietų įvykdytą Baltijos šalių, tarp jų ir Lietuvos, aneksiją.

 Santykiai po 1991 m. 
2010 m. gruodžio 8 d. Seimo užsienio reikalų komitetas pritarė diplomatinių santykių atkūrimui su Liberija.Pažyma dėl diplomatinių santykių užmezgimo su Bisau Gvinėjos Respublika  Tikrinta 2022-11-08 Diplomatiniai santykiai buvo atkurti 2014 m. balandžio 23 d., Lietuvos nuolatinei atstovei Jungtinėse Tautose ambasadorei Raimondai Murmokaitei ir Liberijos nuolatinei atstovei JT ambasadorei Marjon Kamarai Niujorke (JAV) pasirašius bendrąjį komunikatą dėl Lietuvos ir Liberijos diplomatinių santykių užmezgimo.Lietuva užmezgė diplomatinius santykius su Liberija (Lietuvos Respublikos užsienio reikalų ministerija)

2013 m. balandžio 19 d., dar prieš diplomatinių santykių užmezgimą, Lietuvos užsienio reikalų viceministras Neris Germanas lankėsi Liberijos sostinėje Monrovijoje, kur susitiko su Liberijos užsienio reikalų ministru Augustinu Kpehe Ngafuanu ir viceministrais Silvesteru M. Grigsbiu bei Eliasu Šonijinu. Susitikimo metu buvo aptartas formalus diplomatinių santykių užmezgimas, bendradarbiavimas tarptautinėse organizacijose, būsimas Lietuvos pirmininkavimas Europos Sąjungos Tarybai, saugumo situacija Vakarų Afrikos regione ir kiti klausimai.Užsienio reikalų viceministras vizito Liberijoje metu tarėsi dėl bendradarbiavimo vystymo (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 
2013–2014 m. du lietuviai (vienas jų – afrikanistas Gediminas Degėsys) organizavo pirmą tokio pobūdžio ekspediciją pavadinimu „Septynios Afrikos“, kurios metu aplankė septynias Afrikos valstybes, tarp jų – Liberiją.

Jungtinių Tautų misijos Liberijos profesinių standartų ir disciplinos sekcijoje kapitonu dirba lietuvis.

Iš Liberijos kilęs futbolininkas Oskaras Dorlis 2016–2019 m. rungtyniavo Trakų futbolo klube.

 Ekonominiai santykiai 
2018 m. duomenimis, prekybos apyvarta tarp Lietuvos ir Liberijos siekė 140 tūkst. eurų.

Prekybos balanse dominuoja eksportas iš Lietuvos į Liberiją.

 Eksportas sudaro 134,8 tūkst. eurų.
 Importas sudaro 5,2 tūkst. eurų.

 Metai  2016  2017  2018 Eksportas į Liberiją (tūkst. eur.) 298,6  312,6  134,8 Importas iš Liberijos (tūkst. eur.) 21,3  0,0  5,2

Liberijoje registrų kūrimo misiją įgyvendino statybos įmonė iš Lietuvos UAB „RND“.Prabangos pramonės krachas Pinkevičių veja į Afriką („Valstybė“ 2010 m. vasario mėn., Nr. 2 (34), 14-19 psl.)

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Liberijos piliečių skaičius Lietuvoje 1  0  2

 Pasiuntinių ir ambasadorių sąrašas 
Šalys nėra akreditavusios viena kitai ambasadorių.

 Šaltiniai 

 Literatūra 


 Nuorodos 
 Liberija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Liberija